রিফাতের বাবা প্রধানমন্ত্রীর কাছে বিচার চাইলেন - Dhaka Crime News 24
Home / জেলার সংবাদ / রিফাতের বাবা প্রধানমন্ত্রীর কাছে বিচার চাইলেন
dhaka crimenews 19 days ago	জেলার সংবাদ Leave a comment 65 Views
বরগুনায় স্ত্রীর সামনে রিফাত শরীফকে নির্মমভাবে কুপিয়ে হত্যার ঘটনার প্রতিবাদে মানববন্ধন ও সমাবেশ অনুষ্ঠিত হয়েছে। রিফাতের বাবা সেখানে প্রধানমন্ত্রীর কাছে ছেলে হত্যার দৃষ্টান্তমূলক শাস্তি দাবি করেছেন। এ সময় তিনি কান্নায় ভেঙে পড়েন। তার কান্না দেখে উপস্থিত সবার চোখে অশ্রু ছলছল করে।
শনিবার সকালে বরগুনা প্রেসক্লাব প্রাঙ্গণে এ মানববন্ধন ও প্রতিবাদ সমাবেশ অনুষ্ঠিত হয়। পরে শহরে একটি বিক্ষোভ মিছিল শুরু হয়ে প্রধান প্রধান সড়ক প্রদক্ষিণ করে। এতে নানা শ্রেণি-পেশার তিন সহস্রাধিক মানুষ অংশগ্রহণ করে।
সমাবেশ নিহত রিফাত শরীফের বাবা দুলাল শরীফ বলেন, ‘বাবা মারা গেলে ছেলে এতিম হয়। আমি এতিম হয়ে গেছি। আমার একমাত্র ছেলেকে নির্মমভাবে কুপিয়ে হত্যা করা হয়েছে, তা পুরো বিশ্ববাসী দেখেছে। আমার ছেলে সকালে তার মায়ের কাছ থেকে পাঁচশ টাকা নিয়ে বেরিয়ে লাশ হয়ে বাড়িতে ফিরেছে। কিন্তু আমার ছেলের হত্যাকারীদের পুলিশ এখনো গ্রেপ্তার করতে পারেনি। আমি মাননীয় প্রধানমন্ত্রীর কাছে আমার ছেলের হত্যাকারীদের দ্রুত গ্রেপ্তার করে দৃষ্টান্তমূলক শাস্তি চাই।’
জেলা আওয়ামী লীগের যুগ্ম সম্পাদক ও জেলা যুবলীগের সভাপতি কামরুল আহসান মহারাজ সমাবেশে বলেন, ‘রিফাত শরীফ হত্যাকাণ্ডে জড়িত নয়ন বন্ড ও রিফাত ফরাজীসহ অন্যরা বরগুনায় চিহ্নিত মাদক ব্যবসায়ী ও সন্ত্রাসী। তাদের নামে মাদক ব্যসবা ও সন্ত্রাসী কার্যক্রমের অভিযোগে একাধিক মামলা রয়েছে। এসব মামলায় পুলিশ তাদের অভিযুক্ত করে আদালতে অভিযোগপত্র দিয়েছে।’
যুবলীগ নেতা বলেন, ‘এরা কাদের প্রশ্রয়ে বরগুনায় এরকম একটি নির্মম হত্যাকা-সহ মাদক ব্যবসা ও সন্ত্রাসী কার্যক্রমের সঙ্গে যুক্ত ছিল, সেই প্রশ্রয়দাতাদেরও খুঁজে বের করে আইনের আওতায় আনার জন্য আইনশৃঙ্খলা রক্ষাকারী বাহিনীর কাছে অনুরোধ জানাই।’
জেলা ছাত্রলীগের সভাপতি জুবায়ের আদনান অনিক বলেন, ‘রিফাত হত্যাকাণ্ডের প্রধান অভিযুক্ত নয়ন বন্ডের মাদক ব্যবসা ও সন্ত্রাসী কার্যক্রম নিয়ে বরগুনা প্রেসক্লাবে গত বছরে ২৮ এপ্রিল দুপুরে সংবাদ সম্মেলন করেছে বরগুনা জেলা ছাত্রলীগ। এই সংবাদ সম্মেলনের সংবাদ দেশের প্রধান প্রধান গণমাধ্যমে প্রকাশিত হওয়ার পরও নয়নের বিরুদ্ধে কোনো ধরনের ব্যবস্থা নেয়ার কোনো খবর আমরা পাইনি। বরং একাধিক মামলা ও ছাত্রলীগের সংবাদ সম্মেলনের পরও নয়ন বরগুনায় বীরদর্পে ঘুরে বেড়িয়েছে।
Previous সাংবাদিক ফাগুনের হত্যারহস্য উন্মোচন ও বিচারের দাবিতে মানববন্ধন
Next নয়ন বন্ড পুলিশের সঙ্গে ‘বন্দুকযুদ্ধে’ নিহত
২০ ছাত্রীকে ধর্ষণ, ২ শিক্ষককে গণধোলাই ও র‍্যাবে সোপর্দ
ঢাকা ক্রাইম নিউজ: সিদ্ধিরগঞ্জে আপত্তিকর ছবি তুলে অসংখ্য ছাত্রীকে ব্লাকমেইল করে পালাক্রমে ধর্ষণ করার অভিযোগ ...